Mohd Sophian Mohd Zain

Mohd Sophian bin Mohd Zain (Jawi: محمد سفيان بن محمد زين; lahir 18 April 1975), atau lebih dikenali sebagai Ustaz Sophian, ialah aktivis dan ahli perniagaan Malaysia yang dilantik sebagai Pengerusi Persatuan Kebajikan SurPlus Pulau Pinang sejak tahun 2016. Beliau juga menjawat sebagai Ahli Majlis Perunding Penjaja dan Peniaga Kecil (M3PN) Negeri Pulau Pinang.Mahu papar realiti 

 Kehidupan awal dan pendidikan 
Mohd Sophian bin Mohd Zain dilahirkan pada 18 April 1975 di Jalan Dato Keramat, George Town, Penang, Malaysia. Beliau mendapat pendidikan di Jamia Ashraful Madaris, Karachi, Pakistan untuk sijil Hafizul quran pada tahun 1992 dan Universiti Nahrain, Baghdad, Iraq. Beliau pernah menjadi penterjemah bagi rancangan Jendela Dunia dengan mengadakan temuduga secara langsung dengan Naib Presiden Iraq ketika itu, Taha Yassin Ramadan.

 Kerjaya aktivis 
Mohd Sophian telah menjadi suara kepada orang-orang miskin di Pulau Pinang. Pada 11 Mac 2019, beliau telah berkhemah bersama lapan keluarga dari flat PPR Taman Manggis di lobi Komtar untuk bersuara bagi orang-orang yang tertindas.A businessman who makes time to speak up for the poor 

 Kehidupan peribadi 
Mohd Sophian telah berkahwin dengan Sharifah Haslina Syed Hamzah dan telah dikurniakan dengan empat orang anak. Isterinya telah meninggal dunia pada 11 Januari 2025. Jenazah isterinya telah disolatkan di Masjid Sungai Nibong Besar, Pulau Pinang selepas Solat Zohor dan disemadikan di Tanah Perkuburan Islam Jalan Perak, Pulau Pinang.

 Rujukan 

 Pautan luar 
 Laman Facebook Sophian Mohd Zain Official
 Laman TikTok Sophian Mohd Zain

Kategori:Orang hidup
Kategori:Kelahiran 1975
Kategori:Orang dari Pulau Pinang
Kategori:Aktivis Malaysia